تورکیه-‌نین یئنی نوع کروناویروس (کووید-19) پاندمی‌سی‌نین تأثیرینه ان چوخ معروض قالان اؤلکه‌لردن بیری اولان امریکا-یا طبی یاردیم داشییان ایکینجی حربی یوک طیاره‌سی آنکارا-‌دان هاوایا قالخیب.
جمهور باشقانی رجب طیب اردوغانین تعلیماتی ایله تورکیه کووید-19-لا موباریزه‌یه دستک مقصدیله دونیا عذره اپیدمی نین تأثیرینه ان چوخ معروض قالان اؤلکه‌لردن بیری اولان امریکا-یا ماسک، قورویوجو طبی لوازیمات، و دزینفکسیون ائدیجی محلول اولماقلا قاباقلاییجی طبی لوازیمات گؤندریب.
میللی مودافعه و ساغلیق ناظیرلیک‌لری‌نین حاضیرلادیغی لوازیمات‌لار ج-130 تیپ‌لی طیاره‌یه یوکلنیب.
امریکا-یا یولا دوشمک اوچون هاوایا قالخان طیاره‌نین آپاردیغی یوک‌لرین اوزرینده مولانه‌نین تورکجه و اینگیلیسجه “اومیدسیزلیگین آردیندا نئجه اومیدلر وار، قارانلیغین آردیندا نئجه گونش‌لر وار” سؤزلری یازیلیب.
امریکا-یا طبی یاردیم داشییان طیاره تورکیه خاریجی ایشلر ناظیری‌نین معاوینی یاووز سلیم کیران و امریکا-نین تورکیه-‌ده کی سفیری داوید ساترفیلد ایله تورک و امریکا حربی رسمی‌لری طرفیندن یولا سالینیب.
تورکیه ایکی گون اول ده امریکا-یا طبی یاردیم لوازیماتی گؤندرمیشدی.
قئید ائدک کی، تورکیه سلاح‌لی قوه‌لرینه مخصوص یوک طیاره‌لری ایسپانیا، ایتالیا، اینگیلتره، صربیستان، کوزوو، بوسنی و هرزگوین، قوزیی مقدونیه، مونته نگرو، لیبیا، سوما‌لی و گونئی افریقا جمهوریتی ینه ده  یاردیم گؤندریب.
